

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Materiál na rokovanie Mestského zastupiteľstva v Starej Ľubovni**

**Číslo: V/2015**

**Dňa: 18.06.2015**

**K bodu programu: č. 22**

**Názov materiálu: Správa o vymáhaní daňových a nedaňových pohľadávok**

**Mesta Stará Ľubovňa za rok 2014**

**Materiál obsahuje: Návrh na uznesenie**

**Dôvodová správa**

**Správa**

**Materiál vypracoval a predkladá: Ing. Alena Arendáčová vedúca daňového referátu MsÚ**

**Podpis: \_\_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* Na zasadnutí MsR dňa 09.06.2015

Prijaté uznesenie :

**O D P O R Ú Č A  MsZ V Z I A Ť N A  V E D O M I E :**

* správu o vymáhaní daňových a nedaňových pohľadávok Mesta Stará Ľubovňa za rok 2014 v zmysle predloženého návrhu

**Návrh u z n e s e n i a**

**B E R I E N A  V E D O M I E:**

* správu o vymáhaní daňových a nedaňových pohľadávok Mesta Stará Ľubovňa za rok 2014 v zmysle predloženého návrhu

**D ô v o d o v á s p r á v a**

Správa bola vypracovaná a predložená na základe požiadavky zo zasadnutia Mestského zastupiteľstva v Starej Ľubovňa zo dňa 23.04.2015, č. IV/2015. Požiadavka bola stanovená „Uznesením č. 73 v časti **C. o d p o r ú č a** na júnové rokovanie MsZ predložiť Správu o vymáhaní daňových a nedaňových pohľadávok Mesta Stará Ľubovňa za r. 2014.“

V priebehu roka 2014 bolo na základe 112-tich (vydaných v roku 2013) a 28-mich (vydaných v roku 2014) rozhodnutí o začatí daňových exekučných konaní (DEK), daňových exekučných výziev (DEV) a 76-tich daňových exekučných príkazov (DEP) vymožených 42.700 € na daňových pohľadávkach Mesta Stará Ľubovňa.

Exekučnými príkazmi bolo nariadené zamestnávateľom a Sociálnej poisťovni vykonávať zrážky zo mzdy resp. z dôchodku daňových dlžníkov. Predpokladom pre začatie daňovej exekúcie zrážkami zo mzdy a z iných príjmov je existencia platiteľa mzdy, platu alebo iného príjmu. Platiteľom mzdy, platu alebo iného príjmu môže byť fyzická alebo právnická osoba. Zisťovanie existencie týchto osôb mesto vykonáva v Ústredí Sociálnej poisťovne.

Návrh na vykonanie exekúcie na vymoženie dlžnej sumy postupuje mesto súdnemu exekútorovi, ktorému navrhuje aby vykonal exekúciu ním určeným spôsobom tak, aby bola pohľadávka a jej príslušenstvo vymožené čo najskôr. V prípade, ak je pri vykonávaní exekúcie zistený nehnuteľný majetok, zriadi na tomto majetku exekučné záložné právo.

Súdnemu exekútorovi bolo za účelom vymoženia pohľadávok mesta postúpených (v roku 2013) 17 a (v roku 2014) 27 návrhov na vykonanie exekúcie. V priebehu roka 2014 bolo súdnym exekútorom vymožených 9.800 €.

V roku 2014 boli vyhlásené konkurzy na daňové subjekty :

* **BRAVIS, a.s.**,kde boli uplatnené pohľadávky mesta vo výške **41 890 €** zaslaním prihlášok do konkurzného konania,
* **PIENSTAV a.s.**,kde boli uplatnené pohľadávky vo výške **17 240 €**
* **DSV-AS, a.s.**,kde boliuplatnené pohľadávky vo výške **3 647 €.**

Konkurzy v súčasnej dobe ešte nie sú ukončené.

Daňovému subjektu GSL-Co, s.r.o. bola v roku 2014 povolená reštrukturalizácia. Z uplatnených pohľadávok v reštrukturalizačnom konaní vo výške 16.554 € bolo v reštrukturalizačnom pláne schválené uspokojenie pohľadávok vo výške 10 % t.j. 1.655 €.

Daň z nehnuteľností

V roku 2014 bol počet daňových subjektov **4 606,** z toho :

* **186** právnických osôb a
* **4 420** fyzických osôb.

Výška nedoplatku k 31.12.2014 bola **140 413 €**, pri počte 19 právnických osôb a 134 fyzických osôb. Z toho najväčší dlžníci v konkurze :

* **BRAVIS** (v konkurze) **41 044 €**
* **PIENSTAV** (v konkurze) **17 141 €**
* **DSV** (v konkurze) **3 647 €**
* **GSL-Co** (reštrukturalizácia) **16 554 €.**

Výška nedoplatku na dani z nehnuteľnosti k 30.04.2015 je **121 500 €,** na dani za psa **2 100 €.**

Predpokladané návrhy na odpis pohľadávok (ukončenie konkurzov) vo výške **31 976 €.**

Miestny poplatok za komunálne odpady

V roku 2014 bol počet poplatníkov **4 731,** z toho :

* **170** právnických osôb
* **4 561** fyzických osôb.

Výška nedoplatkov k 30.04.2015 je **139 330 €** pri počte 7 právnických osôb a 520 fyzických osôb. Vymožené pohľadávky v r. 2014 za staré roky vo výške 10 750 €.

Výška nedoplatkov podľa lokality: **Podsadek 92 400 €**

**Továrenská ulica 2 750 €**

**Sládkovičova ulica 3 800 €**

**SNP ulica 5 100 €**

Ďalšia forma vymáhania pohľadávok, najmä na poplatku za komunálny odpad, je prostredníctvom inštitútu osobitného príjemcu na oddelení sociálnych vecí a bytovej politiky, kde je k dispozícii zoznam dlžníkov a  ich nedoplatkov, vykonávajú sa zrážky formou splátkového kalendára, ročne v priemere **2 200 €.**

Nemalou mierou prispieva k znižovaniu nedoplatkov aj potvrdzovanie tlačív z Úradu práce, sociálnych vecí a rodiny v Starej Ľubovni pre žiadateľov príspevku na bývanie. Podmienkou je vysporiadanie existujúcich nedoplatkov na dani a poplatku za odpad, aj splátkový kalendár.

Ďalej vymáhanie daňových nedoplatkov od pracovníkov mestského úradu, zamestnaných formou verejného zamestnania cez Úrad práce.

Aktuálny zoznam neplatičov má k dispozícii aj komunitné centrum. V rámci ich pôsobenia sa hľadajú rôzne formy, osveta, agitácia, finančné poradenstvo, ktoré by napomohli k riešeniu problému s neplatičmi v dotknutých lokalitách.

Mesto Stará Ľubovňa ako správca dane v zmysle § 52 zákona č. 563/2009 o správe daní (daňový poriadok) zverejňuje zoznam daňových dlžníkov podľa stavu k 31.12., ak úhrnná výška daňových nedoplatkov u fyzickej osoby presiahla 160 € a u právnickej osoby 1 600 €.

Právo na vymáhanie daňového nedoplatku je premlčané po šiestich rokoch po skončení kalendárneho roku, v ktorom daňový nedoplatok vznikol. Ak správca dane v tejto lehote doručí daňovému subjektu výzvu na zaplatenie, začína plynúť nová premlčacia lehota po skončení kalendárneho roku, v ktorom bola výzva doručená. Z tohto dôvodu referát daní a poplatkov upomína neplatičov dvakrát ročne Výzvou na zaplatenie nedoplatkov. Vymožiteľnosť pohľadávok výzvami na zaplatenie nedoplatkov je ročne v priemere **40 000 €** na dani z nehnuteľnosti a **15 000 €** na poplatku za odpad za príslušný rok, po dátume splatnosti.

Prehľadová tabuľka - pohľadávky

|  |  |  |  |  |  |
| --- | --- | --- | --- | --- | --- |
| Názov | 2010 | 2011 | 2012 | 2013 | 2014 |
| Daň z nehnuteľností | 100 992 | 86 248 | 99 961 | 107 679 | 140 393 |
| Komunálny odpad | 109 672 | 112 566 | 122 388 | 133 844 | 147 989 |
| Spolu rok | 210 664 | 198 814 | 222 349 | 241 523 | 288 382 |

**Nedaňové pohľadávky** týkajúce sa Správy majetku mesta - nájomné sú štandardne postúpené právnemu referátu.

Zoznam pohľadávok odstúpených na Organizačno právne oddelenie s popisom stavu vybavenia :

* GNOZA - Hirjaková, sklenárstvo DOaS Družba - pohľadávka vo výške 637,80 € - vydaný právoplatný platobný rozkaz - odovzdané exekútorovi
* LUTZ kancelária DS Levočská - pohľadávka vo výške 268,05 € - vydaný právoplatný platobný rozkaz - odovzdané exekútorovi
* Vislocký Ján - COLOR, DOaS Družba - pohľadávka vo výške 5 816,41 € - splátkový kalendár do 28.12.2015
* Krivoňák Dušan - Kalkul, prevádzka DS Levočská - pohľadávka vo výške 911,89 € - splátkový kalendár do 25.01.2015
* Fortuna-export import, kancelária DS Levočská pohľadávka vo výške 812,11 € - právoplatný rozsudok - odovzdané exekútorovi

Pohľadávky v zmysle uzavretých zmlúv o splátkach - splátkový kalendár riešené na Oddelení Správy majetku mesta :

* Kovalčíková - Ľudové ceny, DOaS Družba - pohľadávka vo výške 2 351,27 € splátkový kalendár do 01.02.2016,
* Kaleta Vincent - PROREKS, DOaS Družba - pohľadávka vo výške 906,59 € splátkový kalendár do 15.10.2015,
* Výrostek Jozef - Nábytok JKS, DOaS Družba - pohľadávka vo výške 1 526,61 € splátkový kalendár do 25.04.2016.