

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: V/2015**

**Dňa: 18.06.2015**

**K bodu programu:** **č. 19**

**Názov materiálu: Prerokovanie a schválenie zámeru realizácie**

**projektu „Futbalové ihrisko s umelým**

**trávnatým povrchom – Stará Ľubovňa“**

**Materiál obsahuje**: Návrh uznesenia

Dôvodová správa

Situácia

**Materiál predkladá: Ing. arch. František Benko**

Vedúci oddelenia výstavby, ÚR a ŽP

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval: Michal Sovič**

**Materiál p r e r o k o v a n ý**

* na zasadnutí Komisie výstavby, regionálneho rozvoja a životného prostredia pri MsZ dňa 3.6.2015

**Prijaté uznesenie č. 7a:**

Komisia výstavby, regionálneho rozvoja a životného prostredia

**o d p o r ú č a**

vedeniu mesta zvážiť účelnosť investovania 100 000 EUR do projektu „Futbalové ihrisko s umelým trávnatým povrchom – Stará Ľubovňa“ v tejto finančnej situácii v akej sa mesto nachádza.

* na zasadnutí MsR dňa 09.06.2015

**Uznesenie č. 94**

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť:

1. realizáciu projektu „Futbalové ihrisko s umelým trávnatým povrchom - Stará Ľubovňa“ ako združenú investíciu Slovenského futbalového zväzu, Prešovského samosprávneho kraja  a Mesta Stará Ľubovňa;
2. zabezpečenie finančných prostriedkov na spolufinancovanie realizovaného projektu vo výške 100 000,-- €.

**N á v r h u z n e s e n i a**

Mestské zastupiteľstvo **s ch v a ľ u j e :**

* realizáciu projektu „ Futbalové ihrisko s umelým trávnatým povrchom - Stará Ľubovňa“ ako združenú investíciu Slovenského futbalového zväzu, Prešovského samosprávneho kraja  a Mesta Stará Ľubovňa.
* zabezpečenie finančných prostriedkov na spolufinancovanie realizovaného projektu

vo výške 100 000 EUR.

**D ô v o d o v á s p r á v a**

Mesto Stará Ľubovňa bolo na základe uznesenia výkonného výboru Východoslovenského futbalového zväzu, zaradené do projektu budovania futbalových ihrísk s umelým trávnatým povrchom, financovaného z investičného programu UEFA HatTrick IV.

Pre účely dobudovania športového areálu plánuje mesto Stará Ľubovňa zainvestovať formou združenej investície so Slovenským futbalovým zväzom a Prešovským samosprávnym krajom do vybudovania tréningovej futbalovej plochy s umelým povrchom s celkovým rozpočtovým nákladom 300 tis. eur nasledovne:

združovateľ Slovenský futbalový zväz 100 000, 00 €

združovateľ Mesto Stará Ľubovňa 100 000, 00 €

združovateľ Prešovský samosprávny kraj 100 000, 00 €

Účel využitia je plánovaný pre športové a rekreačné aktivity, športové a kultúrno-spoločenské podujatia pre žiakov škôl, pre širokú verejnosť, športové kluby.

Mesto Stará Ľubovňa je vlastníkom pozemkov parc. KN C č. 1414/1 a 1414/2, na ktorých je postavený športový areál a ktorého súčasťou je jestvujúca trávnatá plocha, na ktorej plánuje výstavbu tréningovej futbalovej plochy s umelým povrchom. Realizácia prác je plánovaná na rok 2016.