

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: V/2015**

**Dňa: 18.06.2015**

**K bodu programu:** **č. 18**

**Názov materiálu: Prerokovanie a schválenie predloženia žiadosti o NFP na realizáciu projektu „Modernizácia verejného osvetlenia Stará Ľubovňa“**

**Materiál obsahuje**: Návrh uznesenia

Dôvodová správa

**Materiál predkladá: Ing. arch. František Benko**

Vedúci oddelenia výstavby, ÚR a ŽP

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval: Eulalia Štefanová**

samostatná referentka OV, ÚR a ŽP

**Materiál p r e r o k o v a n ý**

* na zasadnutí Komisie výstavby, regionálneho rozvoja a životného prostredia pri MsZ dňa 3.6.2015

Prijaté stanovisko/odporúčanie:

Komisia výstavby, regionálneho rozvoja a životného prostredia

**o d p o r ú č a MsZ**

schváliť predloženia žiadosti o NFP na realizáciu projektu „Modernizácia verejného osvetlenia Stará Ľubovňa“.

* na zasadnutí MsR dňa 09.06.2015

Prijaté uznesenie č. 93:

Mestská rada v Starej Ľubovni po prerokovaní predloženého materiálu

**o d p o r ú č a   MsZ**

prerokovať a schváliť:

1. predloženie žiadosti o NFP v rámci opatrenia 2.2 OP KaHR na realizáciu projektu „Modernizácia verejného osvetlenia Stará Ľubovňa“, ktorý je realizovaný „Mestom Stará Ľubovňa“;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci.

**N á v r h u z n e s e n i a**

MsZ prerokovalo a schvaľuje

1. predloženie žiadosti o NFP v rámci opatrenia 2.2 OP KaHR na realizáciu projektu „Modernizácia verejného osvetlenia Stará Ľubovňa“, ktorý je realizovaný „Mestom Stará Ľubovňa“;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci.

**D ô v o d o v á s p r á v a**

Dňa 30.4.2015 bola zverejnená výzva MH SR na predkladanie žiadostí o NFP na podporu obnovy verejného osvetlenia miest a obcí z Operačného programu Konkurencieschopnosť a hospodársky rast v rámci prioritnej osi 2 Energetika, opatrenie 2.2 Budovanie a modernizácia verejného osvetlenia pre mestá a obce, kód výzvy KaHR-22VS-1501. Projekt komplexnej rekonštrukcie verejného osvetlenia Mesto Stará Ľubovňa zahrnulo aj do zoznamu objektov, ktoré sú navrhované na realizáciu v rámci projektu ELENA, a to vo výške predpokladaných investičných výdavkov 400 000 €.

V rámci zverejnenej výzvy je možné podávať žiadosti o NFP v maximálnej výške 750 000 €. Výzva je otvorená do 30.9.2015, pričom projekt musí byť ukončený do 31.12.2015. Aj z uvedeného dôvodu sú oprávnenými výdavkami iba „nadzemné“ časti, nie rozvody pod zemou. Predmetom projektu bude preto výmena svietidiel a rekonštrukcia rozvádzačov, vrátane elektronického ovládania a regulácie osvetlenia.

Prípravné dokumenty (svetelnotechnickú štúdiu, zameranie, projektové riešenie, prípravu žiadosti o NFP) pre Mesto Stará Ľubovňa zabezpečí Implementačná jednotka ELENA v rámci poskytnutého grantu na technickú pomoc.